《暮春于山谷寺上方遇恩命加官赐服酬皇甫侍御见贺之作》
唐代·独孤及

天书到法堂，朽质被荣光。自笑无功德，殊恩谬激扬。

还登建礼署，犹忝会稽章。佳句惭相及，称仁岂易当。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。